Oficialusis leidinys L 236 , 23/09/2003 p. 0658 - 0664



15. REGIONINĖ POLITIKA IR STRUKTŪRINĖS PRIEMONĖS 1. 31994 R 1164: 1994 m. liepos 16 d. Tarybos reglamentas (EB) Nr. 1164/94, įsteigiantis Sanglaudos fondą (OL L 130, 1994 5 25, p. 1), su pakeitimais, padarytais: - 31999 R 1264: 1999 6 21 Tarybos reglamentu (EB) Nr. 1264/1999 (OL L 161, 1999 6 26, p. 57), - 31999 R 1265: 1999 6 21 Tarybos reglamentu (EB) Nr. 1265/1999 (OL L 161, 1999 6 26 p. 62). a) 2 straipsnis papildomas šiomis dalimis: "5. Nuo įstojimo dienos iki 2006 m. gruodžio 31 d. Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija taip pat gali gauti Fondo paramą. 6. Taikant šį reglamentą, BNP reiškia tų metų BNP rinkos kainomis kaip numatyta Komisijos, taikant "ESA 95" pagal Reglamentą (EB) Nr. 2223/96." b) 4 straipsnio trečia dalis keičiama taip: "Nuo 2000 m. sausio 1 d. bendriems įsipareigojimams Graikijai, Ispanijai, Portugalijai ir Airijai skirtos lėšos 2000-2006 m. laikotarpiu turi būti 18 mlrd. eurų 1999 m. kainomis." c) 4 straipsnyje, po ketvirtosios dalies įterpiamos šios dalys: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai bendros įsipareigojimams skirtos lėšos nuo įstojimo dienos iki 2006 m. turėtų būti 7, 5905 mlrd. eurų 1999 m. kainomis. To laikotarpio kiekvienų metų įsipareigoti asignavimai turėtų būti tokie: - 2004 m.- 2,6168 mlrd. eurų - 2005 m.- 2,1517 mlrd. eurų - 2006 m.- 2,8220 mlrd. eurų." d) 11 straipsnio 3 dalis papildoma šia pastraipa: "Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos išlaidos, kaip numatyta 7 straipsnio 1 dalyje, laikomos atitinkančiomis reikalavimus gauti paramą iš Fondo tik tuo atveju, jei jos patirtos po 2004 m. sausio 1 d. ir jei įvykdyti visi šio Reglamento reikalavimai." e) Po 16 straipsnio įrašomas šis straipsnis: "16a straipsnis Specialios nuostatos, susijusios su naujų valstybių narių, kurios gavo pasirengimo narystei paramą pagal Pasirengimo narystei struktūrinės politikos instrumentą (ISPA), įstojimu į Europos Sąjungą 1. Laikoma, kad priemonės, dėl kurių Čekijos, Estijos, Latvijos, Lietuvos, Vengrijos, Lenkijos, Slovėnijos ir Slovakijos įstojimo dieną Komisija jau yra priėmusi sprendimus dėl pagalbos pagal Reglamentą (EB) Nr. 1267/99, nustatantį Pasirengimo narystei struktūrinės politikos instrumentą [*] OL L 161, 1999 6 26, p.73; su pakeitimais., ir kurių įgyvendinimas nebuvo baigtas iki minėtos dienos, yra patvirtintos Komisijos reglamentu. Jeigu 2-5 dalyse nenumatyta kitaip, šioms priemonėms taikomos nuostatos, reglamentuojančios pagal šį Reglamentą patvirtintų priemonių įgyvendinimą. 2. Bet kuri viešojo pirkimo procedūra, susijusi su 1 dalyje minėta priemone, dėl kurios įstojimo dieną Europos Sąjungos oficialiajame leidinyje jau yra paskelbtas kvietimas dalyvauti konkurse, vykdoma pagal tame kvietime dalyvauti konkurse nustatytas taisykles. Tarybos reglamento (EB, Euratomas) Nr. 1605/2002 dėl finansinio reglamento, taikomo Europos Bendrijų bendrajam biudžetui [**] OL L 248, 2002 9 16, p.1.", 165 straipsnio nuostatos netaikomos. Bet kuriai viešojo pirkimo procedūrai, susijusiai su 1 dalyje minėta priemone, dėl kurios Europos Sąjungos oficialiajame leidinyje dar nėra paskelbtas kvietimas dalyvauti konkurse, taikomos 8 straipsnyje nustatytos taisyklės ir nuostatos. 3. Valstybės narės prašymu Komisija pagrįstais atvejais, tačiau tik dėl metinių išmokų, kurios dar nėra paskirtos pagal bendrąjį biudžetą, gali nuspręsti pakeisti Bendrijos teiktiną pagalbą, atsižvelgdama į 7 straipsnyje nustatytus kriterijus. Bendrijos pagalbos pakeitimas neturi įtakos priemonės daliai, dėl kurios jau susitarta dėl paskolos su EIB, Europos rekonstrukcijos ir plėtros banku ar kita tarptautine finansų institucija. Komisijos išmokėtos išmokos pagal 1 dalyje minėtą priemonę įrašomos į anksčiausią atvirą įsipareigojimą, prisiimtą visų pirma pagal Reglamentą (EB) Nr. 1267/1999, o paskui - pagal šį Reglamentą. 4. 1 dalyje minėtoms priemonėms ir toliau taikomos taisyklės, nustatančios išlaidų pagrįstumą pagal Reglamentą (EB) Nr. 1267/1999, išskyrus pagrįstus atvejus, dėl kurių sprendžia Komisija atitinkamos valstybės narės prašymu. 5. Išskirtiniais ir pagrįstais atvejais Komisija gali leisti konkrečias išimtis iš taisyklių, pagal šį Reglamentą taikomų 1 dalyje minėtoms priemonėms. f) I priedas keičiamas taip: „I PRIEDAS Orientacinis visų Sanglaudos fondo lėšų paskirstymas valstybėms narėms gavėjoms, kaip numatyta 4 straipsnio trečioje dalyje: - Graikijai: 16-18 % visų lėšų, - Ispanijai: 61-63,5 % visų lėšų, - Airijai: 2-6 % visų lėšų, - Portugalijai: 16-18 % visų lėšų. Orientacinis visų Sanglaudos fondo lėšų paskirstymas valstybėms narėms gavėjoms, kaip numatyta 4 straipsnio penktoje dalyje: - Čekijai: 9,76 % - 12,28 % visų lėšų, - Estijai: 2,88 % - 4,39 % visų lėšų, - Kiprui: 0,43 % - 0,84 % visų lėšų, - Latvijai: 5,07 % - 7,08 % visų lėšų, - Lietuvai: 6,15 % - 8,17 % visų lėšų, - Vengrijai: 11,58 % - 14,61 % visų lėšų, - Maltai: 0,16 % - 0,36 % visų lėšų, - Lenkijai: 45,65 % - 52,72 % visų lėšų, - Slovėnijai: 1,72 % - 2,73 % visų lėšų, - Slovakijai: 5,71 % - 7,72 % visų lėšų. 2. 31999 R 1260: 1999 m. birželio 21 d. Tarybos Reglamentas (EB) Nr. 1260/1999, nustatantis bendrąsias nuostatas dėl struktūrinių fondų (OL L 161, 1999 6 26, p. 1) su pakeitimais, padarytais: - 32001 R 1447: 2001 6 28 Tarybos direktyva (EB) Nr. 1447/2001 (OL L 198, 2001 7 21, p. 1). a) 3 straipsnio pirmojoje dalyje po pirmosios pastraipos įterpiama ši pastraipa: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai regionai, numatyti 1 tiksle, yra regionai, atitinkantys NUTS II lygį, kurių BVP vienam gyventojui, apskaičiuotas perkamosios galios paritetais remiantis Bendrijos 1997, 1998, 1999 metų duomenimis, yra mažesnis nei 75 % Bendrijos vidurkio tuo metu, kai buvo baigtos derybos dėl stojimo." . b) 3 straipsnio antra dalis keičiama taip: "2. Komisija parengia regionų numatytų 1 tiksle sąrašą, tiksliai vadovaudamasi šio straipsnio 1 dalies pirmąja ir antrąja pastraipomis, nepažeisdama 6 straipsnio 1 dalies ir 7 straipsnio 4 dalies antrosios pastraipos. Sąrašas galioja septynerius metus nuo 2000 m. sausio 1 dienos. Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai šis sąrašas taikomas laikotarpiu nuo įstojimo dienos iki 2006 m. gruodžio 31 dienos." c) 4 straipsnio antroje dalyje po c punkto įrašomas šis sakinys: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai 2 tiksle nurodytų gyventojų skaičiaus riba sudaro 31 % visų NUTS II regionų, numatytų 2 tiksle, kiekvienos šių šalių gyventojų." d) 4 straipsnio 11 dalis papildoma šia pastraipa: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai šis teritorijų sąrašas taikomas nuo įstojimo dienos iki 2006 m. gruodžio 31 dienos." e) 7 straipsnio pirma dalis keičiama taip: "1. Fondų lėšos Belgijai, Danijai, Vokietijai, Graikijai, Ispanijai, Prancūzijai, Airijai, Italijai, Liuksemburgui, Nyderlandams, Austrijai, Portugalijai, Suomijai, Švedijai ir Jungtinei Karalystei skirtos 2000 - 2006 m. laikotarpio įsipareigojimams, 1999 m. kainomis yra 195 mlrd. eurų. Šių lėšų paskirstymas kiekvieniems metams nurodytas I priede. Fondų lėšos Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai, skirtos laikotarpio nuo įstojimo dienos iki 2006 m. įsipareigojimams, 1999 m. kainomis yra 14,1559 mlrd. eurų. Šių lėšų paskirstymas kiekvieniems metams nurodytas II priede." f) 7 straipsnio antrojoje dalyje po ketvirtosios pastraipos įterpiama ši pastraipa: "Nepaisant antrosios, trečiosios ir ketvirtosios pastraipų, Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai, biudžeto lėšos pagal tikslus yra paskirstytos taip: - 93,49 % struktūrinių fondų bus skirta 1 tikslui (t. y. iš viso 13,2343 mlrd. eurų); - 0,86 % struktūrinių fondų bus skirta 2 tikslui (t. y. iš viso 0,1212 mlrd. eurų); - 0,79 % struktūrinių fondų bus skirta 3 tikslui (t. y. iš viso 0,1116 mlrd. eurų)." . g) 7 straipsnio trečios dalies antra pastraipa keičiama taip: "3 tiksle valstybės narės iš esmės yra suskirstytos pagal gyventojus, kurie atitinka reikalavimus, užimtumo padėtį ir tokių problemų kaip socialinė atskirtis mastą (tiek kiek turima informacijos apie Čekiją, Estiją, Kiprą, Latviją, Lietuvą, Vengriją, Maltą, Lenkiją, Slovėniją ir Slovakiją), švietimo bei mokymo lygį ir moterų dalyvavimą darbo rinkoje." h) 7 straipsnio šešta dalis keičiama taip: "6. 1 dalies pirmoje pastraipoje minėtu laikotarpiu 5,35 % įsipareigotų asignavimų struktūriniams fondams, kurie buvo minimi šio straipsnio 1 dalies pirmoje ir antroje pastraipose, yra skiriami Bendrijos iniciatyvoms finansuoti. 1 dalies antroje ir pirmoje pastraipose minėti 0,65 % įsipareigotų asignavimų yra skiriami inovacinėms priemonėms ir techninei pagalbai, apibrėžtai 22 ir 23 straipsniuose, finansuoti. 1 dalies trečioje pastraipoje minėtam laikotarpiu 4,58 % įsipareigotų asignavimų struktūriniams fondams, kurie buvo minimi šio straipsnio 1 dalies trečioje ir ketvirtoje pastraipose, yra skiriami Bendrijos Interreg ir EQUAL iniciatyvoms finansuoti. Šiuo laikotarpiu Bendrijos iniciatyvos Leader+ ir URBAN neįgyvendinamos Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje. 1 dalies trečioje ir ketvirtoje pastraipose minėti 0,27 % įsipareigotų asignavimų yra skiriami techninei pagalbai apibrėžtai 23 straipsnyje, finansuoti. Šiuo laikotarpiu inovacinės priemonės, apibrėžtos 22 straipsnyje, neįgyvendinamos Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje." i) 11 straipsnio antroje dalyje po ketvirtos pastraipos įterpiama ši pastraipa: "Paprastai pirmoje ir antroje pastraipose nurodytas išlaidų dydis Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai yra bent jau ne mažesnis nei metinių išlaidų vidurkis, apskaičiuotas realiąja išraiška per nurodytą laikotarpį, glaudžiai bendradarbiaujant su Komisija, ir yra nustatomas atsižvelgus į bendras makroekonomines sąlygas, kuriomis vyksta finansavimas, nors reikėtų atsižvelgti ir į tam tikrą specifinę ekonominę padėtį - privatizaciją, ypatingą valstybės struktūrinių pastangų mastą arba valstybės narės lygiavertes pastangas ankstesniu laikotarpiu ir nacionalinės ekonomikos kryptis." . j) 14 straipsnio 1 dalies antra pastraipa papildoma šiuo sakiniu: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai programavimo laikotarpis prasideda stojimo dieną ir apima laikotarpį nuo įstojimo dienos iki 2006 m. gruodžio 31 dienos." k) 20 straipsnio pirmoje dalyje įvadinė frazė keičiama taip: "Nepažeidžiant 7 straipsnio šeštos dalies nuostatų, Bendrijos iniciatyvos apima šias sritis:" l) 22 straipsnio pirmos dalies pirma pastraipa keičiama taip: "Nepažeidžiant 7 straipsnio šeštos dalies nuostatų, Komisijos iniciatyva ir 48-51 straipsniuose minėtiems komitetams pasikonsultavus dėl rekomendacijų įvairioms inovacinėms priemonėms, fondai, laikydamiesi 0,40 % savo atitinkamo metinio finansavimo ribos, gali finansuoti Bendrijos inovacines priemones. Jos apima tyrimus, eksperimentinius projektus ir keitimąsi patirtimi." m) 23 straipsnyje po pirmojo sakinio įterpiamas šis sakinys: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai tokių priemonių riba yra 0,27 % atitinkamo metinio paskirstymo iš kiekvieno fondo skirto šioms dešimčiai valstybių narių." n) 32 straipsnio antroje dalyje po pirmos pastraipos įterpiama ši pastraipa: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai šios į sąskaitą pervestos sumos dydis sudaro 16 % fondų įnašo, skirto minėtai pagalbai. Jis bus paskirstytas dvejiems biudžetiniams metams: 10 % pirmaisiais metais, 6 % - kitais metais." o) 52 straipsnio 4 dalis papildoma šia pastraipa: "Nepaisant 30 straipsnio 2 dalyje nurodytos datos, iš tikrųjų apmokėtos išlaidos, dėl kurių Komisija gavo Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos arba Slovakijos prašymą dėl paramos ir kurios atitinka visas šiame Reglamente išdėstytas sąlygas, gali būti laikomos atitinkančiomis reikalavimus gauti paramą iš fondų nuo 2004 m. sausio 1 d." . p) Priede antraštė "Priedas" keičiama antrašte "I priedas". q) Įterpiamas šis priedas: "II PRIEDAS STRUKTŪRINIAI FONDAI Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įsipareigotų asignavimų metinis paskirstymas nuo įstojimo dienos iki 2006 m. (minėtas 7 straipsnio 1 dalyje) (1999 m. kainos - mln. eurų) | 2004 | 2005 | 2006 | 3453,5 | 4754,7 | 5947,6 | " 3. 31999 D 0500: 1999 m. liepos 1 d. Komisijos sprendimas 1999/500/EB, nustatantis valstybės narės įsipareigotų asignavimų regionams, nepatenkantiems į struktūrinių fondų 1 tikslą, orientacinį paskirstymą pagal žuvininkystės orientavimo finansinį instrumentą (FIFG) 2000-2006 m. laikotarpiu (OL L194, 1999 7 27, p.47) a) 1 straipsnis pildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai orientacinės sumos apima laikotarpį nuo įstojimo dienos iki 2006 metų." b) Priedas papildomas taip: "Valstybės narės įsipareigotų asignavimų regionams, nepatenkantiems į struktūrinių fondų 1 tikslą, orientacinis paskirstymas pagal žuvininkystės orientavimo finansinį instrumentą (FIFG) Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai nuo įstojimo dienos iki 2006 metų (1999 m. kainos -mln. eurų.) | Valstybė narė | Asignavimų suma | Čekija | — | Estija | — | Kipras | 3,0 | Latvija | — | Lietuva | — | Vengrija | — | Malta | — | Lenkija | — | Slovėnija | — | Slovakija | — | Iš viso: | 3,0 | " 4. 31999 D 0501: 1999 m. liepos 1 d. Komisijos sprendimas 1999/501/EB, nustatantis valstybės narės 1 tiksle numatytų įsipareigotų asignavimų iš struktūrinių fondų orientacinį paskirstymą 2000 - 2006 m. laikotarpiu (OL L 194, 1999 7 27, p. 49). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai orientacinės sumos apima laikotarpį nuo įstojimo dienos iki 2006 metų." b) I Priedas pildomas taip: "Valstybės narės 1 tiksle numatytų įsipareigotų asignavimų iš struktūrinių fondų orientacinis paskirstymas Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai nuo įstojimo dienos iki 2006 metų (1999 m. kainos - mln. eurų.) | Valstybė narė | Asignavimų suma Regionai, kurie atitinka 1 tikslo reikalavimus | Čekija | 1286,4 | Estija | 328,6 | Kipras | — | Latvija | 554,2 | Lietuva | 792,1 | Vengrija | 1765,4 | Malta | 55,9 | Lenkija | 7320,7 | Slovėnija | 210,1 | Slovakija | 920,9 | Iš viso: | 13234,3 | " 5. 31999 D 0502: 1999 m. liepos 1 d. Komisijos sprendimas1999/502/EB, pateikiantis sąrašą regionų, kuriems taikomas struktūrinių fondų 1 tikslas 2000 - 2006 m. laikotarpiu (OL L 194, 1999 7 27, p. 53). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai šis sąrašas galioja nuo įstojimo dienos iki 2006 m. gruodžio 31 dienos." b) I priede prieš įrašus, skirtus Vokietijai, įterpiama: "Čekija (2) Střední Čechy Jihozápad Severozápad Severovýchod Jihovýchod Střední Morava Moravskoslezkso" , tarp įrašų, skirtų Vokietijai ir Graikijai: "Estija (2) Eesti" , tarp įrašų, skirtų Italijai ir Austrijai: "Latvija (2) Latvija Lietuva (2) Lietuva Vengrija (2) Közép-Magyarország Közép-Dunántúl Nyugat-Dunántúl Dél-Dunántúl Észak-Magyarország Észak-Alföld Dél-Alföld Malta (2) Malta" , tarp įrašų, skirtų Austrijai ir Portugalijai: "Lenkija (2) Dolnośląskie Kujawsko-Pomorskie Lubelskie Lubuskie Łódzkie Małopolskie Mazowieckie Opolskie Podkarpackie Podlaskie Pomorskie Śląskie Świętokrzyskie Warmińsko-Mazurskie Wielkopolskie Zachodniopomorskie" ir tarp įrašų, skirtų Portugalijai ir Suomijai: "Slovėnija [2] Sąrašas galioja nuo įstojimo dienos iki 2006 m. gruodžio 31 dienos." Slovenija Slovakija [2] Sąrašas galioja nuo įstojimo dienos iki 2006 m. gruodžio 31 dienos. Západné Slovensko Stredné Slovensko Východné Slovensko. 6. 31999 D 0503: 1999 m. liepos 1 d. Komisijos sprendimas 1999/503/EB, nustatantis gyventojų skaičiaus ribą kiekvienai valstybei narei pagal struktūrinių fondų 2 tikslą 2000 - 2006 m. laikotarpiu (OL L 194, 1999 7 27, p. 58). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai atitinkamas laikotarpis prasideda nuo įstojimo dienos iki 2006 metų." b) Priedas keičiamas taip: "PRIEDAS, nustatantis gyventojų skaičiaus ribą kiekvienai valstybei narei pagal 2 tikslą 2000 -2006 m. laikotarpiu Valstybė narė | Gyventojų skaičiaus riba (1000 gyventojų) | Belgija | 1269 | Čekija | 370 [*] | Danija | 538 | Vokietija | 10296 | Estija | — [*] | Graikija | — | Ispanija | 8809 | Prancūzija | 18768 | Airija | — | Italija | 7402 | Kipras | 213 [*] | Latvija | — [*] | Lietuva | — [*] | Liuksemburgas | 118 | Vengrija | — [*] | Malta | — [*] | Nyderlandai | 2333 | Austrija | 1995 | Lenkija | — [*] | Portugalija | — | Slovėnija | — [*] | Slovakija | 192 [*] | Suomija | 1582 | Švedija | 1223 | Jungtinė Karalystė | 13836 | " 7. 31999 D 0504: 1999 m. liepos 1 d. Komisijos sprendimas 1999/504/EB, nustatantis valstybės narės 2 tiksle numatytų įsipareigotų asignavimų iš struktūrinių fondų orientacinį paskirstymą 2000 - 2006 m. laikotarpiu (OL L 194, 1999 7 27, p. 60). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai orientacinės sumos apima laikotarpį nuo įstojimo dienos iki 2006 metų." b) 1 priedas pildomas taip: "Valstybės narės 2 tiksle numatytų įsipareigotų asignavimų iš struktūrinių fondų orientacinis paskirstymas Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai nuo įstojimo dienos iki 2006 metų (1999 m. kainos - mln. eurų.) | Valstybė narė | Asignavimai | Čekija | 63,3 | Estija | — | Kipras | 24,9 | Latvija | — | Lietuva | — | Vengrija | — | Malta | — | Lenkija | — | Slovėnija | — | Slovakija | 33,0 | Iš viso: | 121,2 | " 8. 31999 D 0505: 1999 m. liepos 1 d. Komisijos sprendimas 1999/505/EB, nustatantis valstybės narės 3 tiksle numatytų įsipareigotų asignavimų iš struktūrinių fondų orientacinį paskirstymą 2000 - 2006 m. laikotarpiu (OL L 194, 1999 7 27, p. 63). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai orientacinės sumos apima laikotarpį nuo įstojimo dienos iki 2006 metų." . b) Priedas papildomas taip: "Valstybės narės įsipareigotų asignavimų regionams, nepatenkantiems į struktūrinių fondų 3 tikslą, orientacinis paskirstymas pagal žuvininkystės orientavimo finansinį instrumentą (FIFG) Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai nuo įstojimo dienos iki 2006 metų (1999 m. kainos - mln.eurų.) | Valstybė narė | Asignavimai | Čekija | 52,2 | Estija | — | Kipras | 19,5 | Latvija | — | Lietuva | — | Vengrija | — | Malta | — | Lenkija | — | Slovėnija | — | Slovakija | 39,9 | Iš viso: | 111,6 | " 9. 2000 m. gegužės 12 d. Komisijos sprendimas, nustatantis valstybės narės įsipareigotų asignavimų orientacinį paskirstymą Bendrijos EQUAL iniciatyvai 2000-2006 m. laikotarpiu (C(2000) 1221). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai orientacinės sumos apima laikotarpį nuo įstojimo dienos iki 2006 metų." . b) Priedas papildomas taip: "Valstybės narės įsipareigotų asignavimų orientacinis paskirstymas Bendrijos EQUAL iniciatyvai Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai nuo įstojimo dienos iki 2006 metų (1999 m. kainos - mln. eurų.) | Valstybė narė | Asignavimų suma | Čekija | 28,4 | Estija | 3,6 | Kipras | 1,6 | Latvija | 7,1 | Lietuva | 10,5 | Vengrija | 26,8 | Malta | 1,1 | Lenkija | 118,5 | Slovėnija | 5,7 | Slovakija | 19,7 | Iš viso: | 223,0 | " 10. 2000 m. liepos 11 d. Komisijos sprendimas, nustatantis valstybės narės įsipareigotų asignavimų orientacinį paskirstymą Bendrijos Interreg iniciatyvai 2000-2006 m. laikotarpiu (C(2000) 1223). a) 1 straipsnis papildomas šia dalimi: "Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai orientacinės sumos apima laikotarpį nuo įstojimo dienos iki 2006 metų." . b) Priedas papildomas taip: "Valstybės narės įsipareigotų asignavimų orientacinis paskirstymas Bendrijos Interreg iniciatyvai Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai nuo įstojimo dienos iki 2006 metų (1999 m. kainos - mln. eurų.) | Valstybė narė | Asignavimų suma | Čekija | 60,9 | Estija | 9,4 | Kipras | 3,8 | Latvija | 13,5 | Lietuva | 19,9 | Vengrija | 60,9 | Malta | 2,1 | Lenkija | 196,1 | Slovėnija | 21,0 | Slovakija | 36,8 | Iš viso: | 424,4 | " [*] Laikotarpiu nuo įstojimo dienos iki 2006 m. --------------------------------------------------